Berlingske Tidende, 1836-05-12
Kongens Fest er ogsaa for os en Festdag. Hvergang denne vender tilbage nærmer Deputerede-Kamret, sig til Dem, for at bringe Dem sine Ønsker for Deres Regjerings Lykke og Hæder. Kamret, Sire, er ganske enigt med Dem. Ophøjet over den personlige Ær gjerrigheds sneverhjertede Beregninger, udelukkende betænkt paa Nationens almindelige Jnteresser, slutten det sig med sin hele Sjæl til alle Kongens Tanker og til dennes modige og standhaftige Anstrengelser, for at holde Lovene i Agtelse, at grundfæste vore Jnstitutioner, og at forskaffe Nationen en rolig Nydelse af de Rettigheder, paa hvilke Nationens moralske Værdighed og Frihed beroe. Saaledes gaae vi da Haand i Haand det samme Maal imode. Ligeoverfor en saadan eendrægtig Bestræbelse tabe Factionerne, som man let kan indsee, Modet. Jngen af de mægter længer at give det Haab Rum, at det kunde lykkes den, atter at omstøde den Orden, der saa møisommeligt, men derhos ogsaa saa varigt er blevet gjenoprettet. Utopisterne, hvo de end ere, maae endelig indsee, at Nationen ikke længer vil lade sig imponeres af Tumult og Raaben paa offentlige Pladse og Gader, eller føje sig i hiin Systems-Aand, der mener at kunne trodse de fuldendte Kjendsgierninger, og som ofte under den beregnede Mysticismes mørke Theorier skjuler de uheldbringende Doctriner, og nærer fordærvelige Forhaabninger. Stemt for en forstandig og veloverlagt Fremadskriden, befriet fra mange Skyggebilleder, oplyst ved Forsøg og Erfaringer af alle Arter, vil Frankerig ikke længer. lade sig forledes af dem, der gjerne vilde forføre det til farefulde Vovespil. Men ligesaalidet vilde det betroe sig til dem, der gad føre det tilbage og gjengive det en Regjeringsform, som det har seet sig nødt til at bekæmpe og styrte. - Nyttige Love ville have betegnet Kamrenes nuværende Session, Love, der ere bestemte til at forbedre vore Forbindelser i det Jndre, og at udvide vore Handelsforbindelser, med Udlandet, uden derfor at unddrage vore fædrelandske Frembringelser, vore Arbejderes Møje og vor Jndustries Anstrengelse den tilbørlige Beskyttelse. Vi tør haabe, at Nationen vil takke os derfor. Den vil velsigne Deres Regjering, hvilken vi af fuldt Hjerte ønsker en lang, lang Vedbliven, og som vil opfylde alle Forventninger, med Hensyn til saadanne Forbedringer, der ere at ønske af oplyste Mænd og sande Patrioter. For Nutiden er De os Borgen, Sire, og selv for Frankerigs fjerne Fremtid see vil os sikkrede ved de unge Prindser, der efter Deres Lære og Deres Exempel have uddannet sig til værdige Børn af Staten, saa at Fædrelandet med Stolthed seer dem voxe, og med lige Tillid kan vise dem til sine Venner, som i Nødsfald stille dem ligeoverfor sine Fjender." Kongen svarede: Jeg føler mig meget grebet af Deputerede-Kamrets Ønsker, og glæder mig over, af det at have hørt Forsikkringen fornyet og hiin, for Frankerig, saa velgjørende, saa nødvendige, saa fordeelagtige Eendrægtighed, der er mit Hjerte saa dyrebar. Ja, mine Herrer, den høihjertede Medvirkning, jeg har fundet hos Dem, skylder jeg hine Fordele, at have kunnet gavne mit Land, og at have bragt det i den Velfærds-Tilstand, som Deres Præsident har beskrevet saa godt, men især at have skaffet det i den Tilstand af moralsk og materiel Sikkerhed, der frier os for al Bekymring, eller meget mere, som har tilFølge, at der intet bliver tilbage for os at gjøre, end at holde de Personers Kjekhed i Tømme, der endnu maatte indbilde sig, at kunne indgyde os Frygt. Frankerig nyder omsider hiin Selvtillid, der letter Udviklingen af alle dens Magts og dens Velfærds Midler, og som er et af de lykkeligste Resultater, vi kunne opnaae. Jeg takker Dem for den Medvirkning, jeg bestandig har fundet hos Dem. De veed, hvormeget jeg veed at sætte Priis paa det Sindelag, De ved enhver Lejlighed beviser mig. De Følelser, De have yttret med Hensyn til mine Børn, ere formig en ny Borgen og en ny Gjenstand for Erkjendtlighed; mine Sønner ville vise sig samme værdige; de ville gaae frem i mine Fodspor, og i den Enighed, som de ville opretholde mellem de trende store Statsmagter, vil Frankerig finde en sikker Borgen for sine Friheder, for Lovenes Herredømme og foralle National-Rettighedernes fuldkomne og hele Udøvelse. Kun for at forsvare disse, har jeg besteget Tronen, og jeg siger det med inderlig Glæde, at jeg har forsvaret dem alle. Med Deres Efterfølgeres eller med Deres egen Bistand ville mine Sønner følge mig paa denne ædle Løbebane. Med Tillid stoler jeg forinden paa Deres fælleds Resultat, og engang vil Frankerig, som jeg haaber, sige om os, at vi have gjort os fortjente af det, og at vi have opfyldt Alt hvad man ventede sig af os.